Kind vind half-gebrande babatjieŉ Jong kind van Noordwes het Donderdag op die liggaam van ŉ halfgebrande pasgebore babatjie afgekom. Sersant Philani Nkwalase het Vrydag gesê die liggaam is in die Letlhabile-gebied gevind. “Die jong kind het omstreeks 15:10 op die babatjie se liggaam afgekom. Die babatjie was in ŉ boks in kledingstukke toegedraai en in ŉ watersloot langs ŉ pad gegooi,” het Nkwalase gesê. Die polisie is ontbied en die polisiebeampte wat die saak ondersoek sê die babatjie se onderlyf is onherkenbaar verbrand, maar die boonste gedeelte van die liggaam ongeskonde. “Dit is in die stadium nie bekend wie se babatjie dit was nie. Die polisie ondersoek die saak,” het Nkwalae gesê.